Хайнрих Хайне
Доктрина

Превод от немски: Димитър Стоевски, —

chitanka.info

Ти бий барабана безстрашно и пак

момите целувай честит!

Това е науката цяла сега

и смисълът, в книгите скрит.

Заспалите с бой барабанен стресни,

на сбор призови ги и с чест

под бой барабанен начело тръгни,

това е науката днес.

Тъй философствува Хегел, това

е в книгите смисъл и цел!

Разбрах го, защото съм умен човек,

добър барабанчик и смел.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.